   ممبئي (ويب ڊيسڪ) بالي ووڊ باربي ڊول ڪترينا ڪيف هاڻي هالي ووڊ ۾ به جلوا ڏيکارڻ جي خواهشمند نظر اچي رهي آهي. رپورٽن موجب بالي ووڊ ۾ پنهنجو نالو ڪمائيندڙ باربي ڊول جي نالي سان مشهور ڪترينا ڪيف هاڻي هالي ووڊ ۾ انٽري لاءِ تيار آهي، پريانڪا چوپڙا ۽ دپيڪا پڊڪون کان پوءِ ڪترينا ڪيف به هالي ووڊ جي پراجيڪٽ ۾ ڪم جي حوالي سان دلچسپي رکي ٿي، اداڪارا اسڪرپٽ پڙهڻ کان پوءِ فيصلو ڪندي ته کيس ڪنهن هالي ووڊ پراجيڪٽ ۾ ڪم ڪرڻو آهي يا نه. ڪترينا ڪيف گذريل ڪجهه ڏينهن کان (فاڪس اسٽوڊيوز) جي مالڪن سان رابطي ۾ هئي، جڏهن ته اهي افواهه پڻ آهن ته هوءَ هالي ووڊ فلم ”ايونجرز“ جي اسٽار ”جيريمي رينز“ سان ڪو پراجيڪٽ سائن ڪري رهي آهي.